افغانستان جمهوررئیسی اشرف غنی احمدزی و بیرینچی اورین باسری عبدالرشید دوستم عمره حجی اوچون سعودی عربستان گه جونب کیتدی. سیلاو کمپاینی جریانی ده احمدزی, موفق بولیب چیقیشی تقدیرده, بیرینچی سفری نی عمره حجی اوچون سعودی عربستان گه اویشتره دیگن لیگی نی بلدرگن ایدی. مسئول لر, احمدزی نینگ اوشبو سفری جریانی ده عمره حجی دن تشقری, ایککی اولکه آره سیده گی علاقه لر نینگ یخشی لشتریلیشی اوچون سعودی عربستان ولیعهدی و باشقه مسئول کیشی لر بیلن اوچره شه دیگن لیگی نی هم بلدرماقده. جمهوررئیسی نینگ بیرینچی اورین باسری عبدالرشید دوستم, اجرائیه رئیسی نینگ بیرینچی اورین باسری محمد خان, یخشی حکومت چیلیک و اصلاحات بوییچه جمهوررئیسی نینگ فوق العاده نماینده سی احمد ضیاه مسعود, ملی امنیت مشاوری حنیف اتمر, ایچکی ایش لر وزیرلیگی نینگ سرپرستی ضرار احمد عثمانی, افغانستان عالم لر کینگشی نینگ باشلیغی مولوی قیام الدین کشاف, تینچ عالی کینگشی نینگ دارالانشاسی نینگ رئیسی معصوم ستانکزی و جمهوررئیسی نینگ سوزلاوچیسی نظیف الله سالارزی جمهوررئیسی احمدزی بیلن همراه لیک ایتماقده. اوشبو سفری آرتیدن احمدزی نینگ چین گه سفر قلیشی کوتیلماقده
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
